Rikunarita-ORG/Wikinium huggingface dataset:
# Warner Bros.

|  |
| --- |
| Warner Bros. Entertainment Inc. |
|  |
| Odvetvie | Filmy a televízia |
| Založená | 4. apríl 1923 |
| Zakladateľ | Bratia Warnerovci |
| Sídlo | 4000 Warner Blvd., Burbank, Kalifornia USA |
| Vedenie | * Toby Emmerich (predseda, Warner Bros. Pictures Group)
* Carolyn Blackwood (COO, Warner Bros. Pictures Group)
* Channing Dungey (predsedníčka, Warner Bros. Television Group)
 |
| Územný rozsah | celosvetový |
| Priemysel | Zábava |
| Produkcia | Filmy |
| Člen skupiny | Warner Bros. Discovery |
| Zamestnancov | 8 000 (2014) |
| Divízie | * Warner Bros. Global Enterprises
* Warner Bros. Pictures Group
* Warner Bros. Television Studios
* Warner Bros. Studio Operation
* Warner Bros. Theatre Ventures
 |
| Dcérske spoločnosti | * Fandango Media (25%)
* Turner Entertainment
* DC Entertainment
* WaterTower Music
 |
| Vlastník | Warner Bros. Discovery |
| Farby spoločnosti | Modrá, biela |
| Web | warnerbros.com |

Logo používané od roku 2019 do roku 2023.
**Warner Bros. Entertainment Inc.** (predtým **Warner Brothers Pictures, Inc.** hovorovo známe aj ako **Warner Bros. Pictures**, **Warner Bros.** a **WB**) je spoločnosť z USA. Patrí k najväčším svetovým producentom filmových a televíznych diel. V súčasnej dobe je súčasťou konglomerátu Warner Bros. Discovery a sídli v Burbanku v štáte Kalifornia.

Warner Bros. zahŕňa veľké množstvo dcérskych spoločností, medzi ktoré patria Warner Bros. Studios, Warner Bros. Pictures, WB Television, Warner Home Video, Warner Bros. Records a DC Comics.

Warner Bros. má svoje vlastné štúdiá aj v Európe, a to v Nemecku, Spojenom kráľovstve a Taliansku.

## Iné projekty

Commons* Commons ponúka multimediálne súbory na tému **Warner Bros.**

## Externé odkazy

|  |  |
| --- | --- |
|  | Filmový portál |

* Oficiálna stránka Warner Bros.
# Vlajka Svätého Vincenta a Grenadín

Vlajka Svätého Vincenta a Grenadín
**Vlajka Svätého Vincenta a Grenadín** má tri zvislé pruhy, modrý, žltý a zelený (1:2:1) a uprostred tri zelené kosoštvorce usporiadané do tvaru písmená *V* (*= Vincent*).

Modrá farba symbolizuje oblohu, žltá vrúcnosť a tropický svit slnka, zelená úrodnosť a vegetáciu. Kosoštvorce predstavujú diamanty a pluralitu ostrovov v národe.

Vlajka bola zavedená roku 1985 po volebnom víťazstve *Novej demokratickej strany* v roku 1984 a vystriedala vlajku používanú od získania nezávislosti roku 1979. Porazená *Robotnícka strana* oznámila, že v prípade svojho volebného víťazstva v budúcnosti sa opäť vráti k pôvodnej vlajke.
# Panna (znamenie)

Panna
**Panna** (lat. *Virgo*, gr. *Parthenos*) je jedno z astrologických znamení, v ktorom sa Slnko nachádza v tropickom zvieratníku od 23. augusta do 22. septembra a v súčasnosti od 17. septembra do 17. októbra v siderickom zvieratníku.

Podľa astrológov je Panna šiestym znamením zvieratníka, nad ktorým Slnko vládne medzi 24. augustom a 23. septembrom. S týmto znamením sú magicky spojené včela, líška a sliepka. Spolu s Býkom a Kozorožcom patrí Panna k tzv. zemským znakom (angl. Earth Sign). Tradičná astrologická symbolika spája súhvezdie Panny s vlastnosťami, ako je pripravenosť na obetu, chladná duchovnosť, čírosť, nezasahovanie do praxe, pripravenosť na zmenu prasubstancie (materie primy) v zmysle alchymistických predstáv, keď že znak ovláda Merkúr. Jeho protipólom sú Ryby. Každému astrologickému znameniu je priradená časť tela, ktorá je pokladaná za jeho sídlo energie. U Panny sú to črevá. Medzi jeho vlastnosti patria organizačné schopnosti, dbanie na čistotu, extrémna netrpezlivosť, nesebeckosť a schopnosť dokončiť začaté veci.
Je tiež jedným z premenlivých znamení, spolu s Blížencami, Strelcom a Rybami.

V babylonskom kalendári tomuto znameniu zodpovedá mesiac *Araḫ Ulūlu*.

## Referencie

## Iné projekty

Commons* Commons ponúka multimediálne súbory na tému **Panna (znamenie)**
# Bigbít

Toto je článok o hudobnom štýle 60.-70. rokov. O elektronickom hudobnom štýle 90. rokov pozri *Big beat (90. roky).*

|  |
| --- |
| Bigbít |
| Pôvod v štýloch | rock and roll, R&B, Soul |
| Kultúrne pozadie | začiatok šesťdesiatych rokov – Spojené kráľovstvo |
| Typické nástroje | Gitara - Basová gitara - Bicie - Gitary |
| Všeobecná popularita | Veľká v Spojenom kráľovstve na začiatku 60. rokov 20. storočia, neskôr v USA, je kľúčovým žánrom pre rozvoj ďalších, modernejších štýlov. |
| Odvodené štýly | Psychedelický rock, Pop |
|  |
| Iné témy |
| Protopunk |
|

|  |  |
| --- | --- |
|  |  Hudobný portál |

 |

**Bigbít** (staršie písanie **big beat**) alebo **beatová / bítová hudba** alebo **beat / bít** je žáner populárnej hudby, ktorý vznikol v Spojenom kráľovstve (hlavne v mestách Liverpool a Birmingham) na začiatku šesťdesiatych rokov. Beatová hudba nemá nijakú významnú spojitosť s bítnickou generáciou v literatúre päťdesiatych rokov.

## Charakteristika

Pre bítové kapely bol charakteristický gitarový zvuk s harmonickými vokálmi a chytľavé melódie. Tempo skladieb je poháňané rytmickým podkladom, ktoré bítová hudba prebrala hlavne z R&B a Soulu. Termín bigbít je význačný používaním výlučne na území bývalého Česko-Slovenska. Dôvodom bola ideologická závadnosť pojmov Rock (Veľká Británia) a Rock and Roll (USA), pričom označenie bigbít bolo priechodné. Vo svetovom ponímaní je táto hudba označená mimoiné ako merseybeat, rock and roll alebo pop-rock šesťdesiatych rokov. Roku 1964 pod vedením skupiny Beatles začala britská invázia tohto štýlu za Atlantický oceán na severoamerický hudobný trh. Väčšina bítových skupín tejto doby neprešla neskorším vývojom štýlov ako boli psychedelický rock a ostatné rockové štýly charakteristické pre sedemdesiate roky.

## Výber významnejších zahraničných bigbítových skupín

|  |  |  |
| --- | --- | --- |
| * The Beatles
* The Dave Clark Five
* Gerry & The Pacemakers
* Herman's Hermits
* The Hollies
* The Searchers
* The Easy Beats
 | * The Zombies
* The Kinks
* Manfred Mann
* The Matadors
* The Moody Blues
* The Pussycats
 | * The Shadows
* The Small Faces
* Billy Thorpe & the Aztecs
* The Tremeloes
* The Who
* The Yardbirds
 |

## Bigbítové skupiny v bývalom Česko-Slovensku

Tiene,
Kométa,
Jolana,
Mr. Jet and Cannibals,
Jet Black,
Guľový dolník,
Twist Club,
Tajfún, The Phantoms,
The Buttons,
Esperanto,
The Beatmen,
The Soulmen,
The Players,
Sírius,
Prúdy,
Guľový dolník,
Kabinet 112,
The Primitives Group,
Modus,
Collegium Musicum,
Blues Five,
We Five,
GATTCH,
Esperanto,
The Breakers,
The Beggars,
The Devils,
The Gentlemen,
Four Meditation,
Tin Soldiers,
Olympic,
Katapult,
Synkopy 61,
Vulkán,
The Hooks,
Atlantis,
Progress Organisation (neskôr Progres 2),
Turbo,
Framus Five, Vítkovo Kvartéto a ďalšie.

## Referencie